KIRJALLINEN KYSYMYS P-1102/01 esittäjä(t): Christopher Heaton-Harris (PPE-DE) komissiolle. Yhdistynyttä kuningaskuntaa koskevat poikkeukset.



Virallinen lehti nro 160 E , 04/07/2002 s. 0001 - 0002



KIRJALLINEN KYSYMYS P-1102/01 esittäjä(t): Christopher Heaton-Harris (PPE-DE) komissiolle (27. maaliskuuta 2001) Aihe: Yhdistynyttä kuningaskuntaa koskevat poikkeukset Voisiko komissio antaa tiedot niistä yhteisön lainsäädäntöä koskevista poikkeuksista Yhdistyneessä kuningaskunnassa, joiden voimassaolo päättyy tämän vaalikauden aikana? Mitkä EU:n direktiivit saatetaan ensi vuonna osaksi kansallista lainsäädäntöä? Romano Prodin komission puolesta antama vastaus (16. lokakuuta 2001) Yhdistyneelle kuningaskunnalle myönnetyt poikkeukset perustuvat seuraaviin säädöksiin: - komission päätös 98/377/EY, tehty 18 päivänä toukokuuta 1998, neuvoston asetuksen (ETY) N:o 571/88 liitteen I mukauttamisesta maatilojen rakennetta koskevien yhteisön tilastotietojen keruiden järjestämiseksi(1) - neuvoston päätös 94/728/EY, Euratom, tehty 31 päivänä lokakuuta 1994 Euroopan yhteisöjen omista varoista(2), ja neuvoston päätös 2000/597/EY, Euratom, tehty 29 päivänä syyskuuta 2000, Euroopan yhteisöjen omien varojen järjestelmästä(3) - Euroopan parlamentin ja neuvoston direktiivi 2001/12/EY, annettu 26 päivänä helmikuuta 2001, yhteisön rautateiden kehittämisestä annetun neuvoston direktiivin 91/440/ETY muuttamisesta(4), ja Euroopan parlamentin ja neuvoston direktiivi 2001/14/EY, annettu 26 päivänä helmikuuta 2001, rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta(9) - neuvoston päätös 2000/435/EY(5), tehty 29 päivänä kesäkuuta 2000, seuraavien päätösten muuttamisesta: neuvoston päätös 97/375/EY, tehty 9 päivänä kesäkuuta 1997, luvan antamisesta Yhdistyneelle kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin (77/388/ETY) 17 artiklasta poikkeavaa valinnaista toimenpidettä(6), ja neuvoston päätös 98/23/EY, tehty 19 päivänä joulukuuta 1997, luvan antamisesta Yhdistyneelle kuningaskunnalle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 28 e artiklan 1 kohdasta poikkeavan toimenpiteen soveltamista(7) - neuvoston päätös 2000/747/EY, tehty 27 päivänä marraskuuta 2000, luvan antamisesta Yhdistyneelle kuningaskunnalle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin (77/388/ETY) 6 ja 17 artiklasta poikkeavan toimenpiteen soveltamisesta tehdyn päätöksen 98/198/EY 3 artiklan muuttamisesta(8). Kysymyksen toisesta osasta komissio toteaa, että 1. huhtikuuta 200131. joulukuuta 2002 on määrä siirtää 81 direktiiviä osaksi kansallista lainsäädäntöä. Nämä tiedot sisältyvät liitteeseen, joka on toimitettu suoraan arvoisalle parlamentin jäsenelle sekä Euroopan parlamentin sihteeristöön. (1) EYVL L 168, 13.6.1998. (2) EYVL L 293, 12.11.1994. (3) EYVL L 253, 7.10.2000. (4) EYVL L 75, 15.3.2001. (5) EYVL L 172, 12.7.2000. (6) EYVL L 158, 17.6.1991. (7) EYVL L 8, 14.1.1998. (8) EYVL L 302, 1.12.2000. (9) EYVL L 75, 15.3.2001.